কিন্তু সম্পর্কের এই তন্তুগুলোকে একে একে সেলাই করতে করতে যখন নির্মমতা আর নির্মোহতার পরিবেশে এসে দার্শনিকতা থমকে দাঁড়ায়, তখন সাহিত্যই আবার আমাদের দাঁড় করিয়ে দেয় শান্তির স্নিগ্ধতার মোড়ে – বড় রাস্তায়। আমরা যেন সাহিত্যের নির্মল আলোছায়ার ফাঁকে প্রশান্তির স্নিগ্ধ সড়কের দেখা পাই। ‘কিন্তু এমন নিষ্ঠুর নির্মম বাস্তবের পাশেও আছে প্রশান্তির এক সড়ক যা মানুষের মনের সব ভয়কে মুহূর্তে তাড়িয়ে দেয়। সব গ্ল­ানি থেকে দেয় মুক্তি। সব ভয়ের মূলে আছে মানুষের জীবনের প্রতি অন্ধ মোহ। মৃত্যু নিশ্চিত জেনেও মানুষ এই পৃথিবীতে তার স্মৃতির কাছে অমর এক কাল্পনিক পৃথিবী তৈরি করতে থাকে প্রতিনিয়ত। সেই পৃথিবীর কোনো রূপান্তর বা ধ্বংসের ভয়ে আতংকিত মানুষ। ভয় থেকে মুক্তির জন্যে প্রথমে প্রয়োজন মনকে শূন্য করা। তখন মানুষ জয়-পরাজয়,